Document ID: 31999D0019

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Δεκεμβρίου 1998 που τροποποιεί για όγδοη φορά την απόφαση 95/32/ΕΚ για την έγκριση του αυστριακού προγράμματος εφαρμογής του άρθρου 138 της πράξης περί των όρων προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας [κοινοποιηθείσα υπό τον αριθμό Ε(1998) 4363] (Το κείμενο στη γερμανική γλώσσα είναι το μόνο αυθεντικό) (1999/19/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 138,
Εκτιμώντας:
ότι, στις 8 Νοεμβρίου 1994, η Αυστρία γνωστοποίησε στην Επιτροπή, σύμφωνα με το άρθρο 143 της πράξης προσχώρησης, το αυστριακό πρόγραμμα για την εφαρμογή του άρθρου 138 σχετικά με τις ενισχύσεις για ορισμένα προϊόντα κατά την περίοδο 1995 έως και 1999, συμπεριλαμβανομένης 7
ότι το πρόγραμμα αυτό, όπως τροποποιήθηκε με την επιστολή της 16ης Δεκεμβρίου 1994, εγκρίθηκε με την απόφαση 95/32/ΕΚ της Επιτροπής (1) 7 ότι η εν λόγω απόφαση τροποποιήθηκε από τις αποφάσεις 95/209/ΕΚ (2), 95/416/ΕΚ (3), 96/38/ΕΚ (4), 96/140/ΕΚ (5), 97/24/ΕΚ (6), 97/354/ΕΚ (7) και 98/68/ΕΚ (8) 7
ότι, με την επιστολή της 1ης Δεκεμβρίου 1998, η Αυστρία υπέβαλε στην Επιτροπή αίτηση για έγκριση από την Επιτροπή περαιτέρω τροποποίησης του εν λόγω προγράμματος 7
ότι η Αυστρία προτείνει να καθοριστούν ενιαία ποσοστά μείωσης των μεταβατικών ενισχύσεων για τα έτη 1998 και 1999, όσον αφορά την πάχυνση χοίρων, τις χοιρομητέρες και τις χοιρομητέρες που υπόκεινται σε έλεγχο παραγωγικότητας 7 ότι, όσον αφορά αυτές τις τρεις κατηγορίες παραγωγής, τα ποσοστά ανέρχονται τώρα σε 15 και 0 %, όπως υπολογίστηκαν βάσει των αρχικών αξιών το 1995 7 ότι η Αυστρία προτείνει να τροποποιήσει αυτά τα ποσοστά και να τα καθορίσει σε 35 % για το 1998 και σε 30 % για το 1999 7
ότι η αίτηση αυτή θεωρείται ότι είναι σύμφωνη με το άρθρο 138 παράγραφος 4 δεύτερη περίπτωση της πράξης προσχώρησης, η οποία ορίζει ότι οι άδειες της Επιτροπής χορηγούνται με την επιφύλαξη των προσαρμογών που ενδέχεται να καταστούν αναγκαίες λόγω της εξέλιξης του επιπέδου των τιμών στην Κοινότητα,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο παράρτημα της απόφασης 95/32/ΕΚ, οι σειρές του παραρτήματος που αφορούν τις κατηγορίες «Χοίροι προς πάχυνση», «Χοιρομητέρες» και «Χοιρομητέρες υπό έλεγχο παραγωγικότητας» αντικαθίστανται από τις ακόλουθες σειρές:
ΘΕΣΗ ΠΗΝΑΚΑ
Άρθρο 2
Η παρούσα απόφαση απευθύνεται στη Δημοκρατία της Αυστρίας.
Βρυξέλλες, 22 Δεκεμβρίου 1998.

Labels: 18
19
6